Document ID: 32005D0501

ODLOČBA KOMISIJE
z dne 12. julija 2005
o spremembi Odločbe 97/296/ES o določitvi seznama tretjih držav, iz katerih je dovoljen uvoz ribiških proizvodov za prehrano ljudi, glede Alžirije, Bahamov in Grenade
(notificirano pod dokumentarno številko K(2005) 2551)
(Besedilo velja za EGP)
(2005/501/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Odločbe Sveta 95/408/ES z dne 22. junija 1995 o pogojih za sestavo začasnih seznamov obratov tretjih držav, iz katerih države članice lahko uvažajo nekatere proizvode živalskega izvora, ribiške proizvode ali žive školjke (1), in zlasti člena 2(2) Odločbe,
ob upoštevanju naslednjega:
(1)
Odločba Komisije 97/296/ES z dne 22. aprila 1997 o določitvi seznama tretjih držav, iz katerih je dovoljen uvoz ribiških proizvodov za prehrano ljudi (2), navaja seznam držav in ozemelj, iz katerih je dovoljen uvoz ribiških proizvodov za prehrano ljudi. Del I Priloge k navedeni odločbi navaja države in ozemlja iz posebne odločbe na podlagi Direktive Sveta 91/493/EGS z dne 22. julija 1991 o zdravstvenih pogojih za proizvodnjo in dajanje na trg ribiških proizvodov (3), del II navedene priloge pa navaja seznam držav in ozemelj, ki izpolnjujejo pogoje iz člena 2(2) Odločbe 95/408/ES.
(2)
Odločbe Komisije 2005/498/ES (4), 2005/499/ES (5) in 2005/500/ES (6) določajo posebne uvozne pogoje za ribiške proizvode iz Alžirije, Bahamov in Grenade. Navedene države je torej treba dodati na seznam v delu I Priloge k Odločbi 97/296/ES.
(3)
Zaradi jasnosti je treba zadevne sezname nadomestiti v celoti.
(4)
Odločbo 97/296/ES je zato treba ustrezno spremeniti.
(5)
Ta odločba se uporablja od istega dne kot odločbe 2005/498/ES, 2005/499/ES in 2005/500/ES glede uvoza ribiških proizvodov iz Alžirije, Bahamov in Grenade.
(6)
Ukrepi, določeni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Priloga k Odločbi 97/296/ES se nadomesti z besedilom v Prilogi k tej odločbi.
Člen 2
Ta odločba velja od 28. avgusta 2005.
Člen 3
Ta odločba je naslovljena na države članice.
V Bruslju, 12. julija 2005

Labels: 5
0
3
6
18